OzLabs/hebrew-wiki-articles huggingface dataset:
דבי מוקרסל-פאוול

דבי ג'סיקה מוקרסל-פאוול (באנגלית: Debbie Jessika Mucarsel-Powell; נולדה ב-18 בינואר 1971) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס ה-26 של מדינת פלורידה. מוקרסל-פאוול היא האדם הראשון שנולד באקוודור ונבחר לייצג מדינה כלשהי ב. מחוז קונגרס זה כולל בתוכו את חלקיו המערביים של מחוז מיאמי-דייד, כולל את פלורידה קיז. ב-2020 הפסידה לקרלוס א. חימנז בבחירות לתקופת כהונה שנייה.

== ביוגרפיה ==
מוקרסל-פאוול נולדה וגדלה בשנותיה הראשונות בגואיאקיל, הגדולה שבערי אקוודור, בתם של אימלדה גיל וגידו מוקרסל יונס. כשהייתה בת 14 היגרה לארצות הברית, ביחד עם אמה ושלוש אחיותיה הגדולות. היא החלה לעבוד בחנות דונאטס במטרה לסייע בפרנסת משפחתה, שחלקה דירה קטנה עם חדר שינה יחיד. מוקרסל-פאוול למד בבית הספר התיכון הקתולי בפומונה שבקליפורניה. היא קיבלה תואר ראשון במדע המדינה ממכללת פיצר (Pitzer College) ותואר שני בכלכלה פוליטית בינלאומית מאוניברסיטת קליירמונט.

במרוצת השנים עבדה מוקרסל-פאוול למטרות רווח במספר ארגונים בהם "מרכז הופ", קרן גן החיות של מיאמי וקרן שיקום האלמוגים. בין השנים 2003–2007 שימשה כמנהלת פיתוח באוניברסיטת פלורידה הבינלאומית. היא הייתה סגנית נשיא-עמיתה לקידום בבית הספר לרפואה ע"ש הרברט ורטהיים שבאוניברסיטה זו מ-2007 עד 2011. כעבור זמן מה אף נהייתה לדיקנית-עמיתה של בית הספר לרפואה.

מוקרסל-פאוול התנדבה במסעי הבחירות הנשיאותיים של ג'ון קרי ב-2004 ושל ברק אובמה ב-2008. במהלך בחירות 2016 התמודדה ללא הצלחה לסנאט המדינתי של פלורידה מטעם מחוז הבחירה ה-39, אך הפסידה לסנאטורית המכהנת אניטר פלורס.

באוגוסט 2017 הודיעה מוקרסל-פאוול כי בבחירות 2018 תתמודד אל בית הנבחרים של ארצות הברית מטעם מחוז הקונגרס ה-26 של פלורידה, מול נציג המחוז המכהן קרלוס קורבלו. בבחירות המקדימות שהתקיימו במפלגה הדמוקרטית גברה על עמיתתה דמטריס גרימס עם 63.5% מהקולות. ביום הבחירות הכלליות ניצחה מוקרסל-פאוול את קורבלו בפער קטן בן כ-51% מקולות הבוחרים, ובכך נהייתה לאדם הראשון שנולד באקוודור ונבחר אל הקונגרס של ארצות הברית. כמו כן, היא האישה הראשונה שייצגה את מחוז הקונגרס ה-26 של פלורידה.

ב-18 בדצמבר 2019 הצביעה בעד הדחתו של נשיא ארצות הברית דונלד טראמפ. במהלך בחירות 2020 לתקופת כהונה שנייה בבית הנבחרים, מוקרסל-פאוול הפסידה לקרלוס א. חימנז, ראש מחוז מיאמי-דייד. כהונתה הסתיימה עם התפזרות הקונגרס ה-116 של ארצות הברית.

לקראת בחירות 2024, הודיעה כי תתמודד לסנאט של ארצות הברית נגד הסנטור מכהן ריק סקוט.<ref></ref>

== חיים אישיים ==
היא נשואה לרוברט פאוול ולזוג 3 ילדים. 

== קישורים חיצוניים ==

* 

* 

==הערות שוליים==

קטגוריה:חברות בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברות בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מפלורידה
קטגוריה:מהגרים מאקוודור לארצות הברית
קטגוריה:מהגרות לארצות הברית
קטגוריה:בוגרי מכללת פיצ'ר
קטגוריה:בוגרי אוניברסיטת קלרמונט
קטגוריה:סגל אוניברסיטת פלורידה הבין-לאומית
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
רכס קרטוגרפים

רכס קרטוגרפים או רכס הקרטוגרפים או רכס קרטוגרפרז (באנגלית: Cartographers Range) הוא רכס הרים בתרוני, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.

אורכו של הרכס 40 קילומטרים.

הרכס גובל, בצפונו, בקרחון פרל הארבור; במזרחו - בקרחון טאקר; ובדרומו - בקרחון הירפילד, וקרחון טרפלגר.

גובהו של הרכס 2,011 מטרים מעל פני הים.

== היסטוריה ==
=== גילוי ומיפוי הרכס ===

הרכס מופה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שם הקרטוגרפים ועל שם טכנאי הקרטוגרפיה של יחידת המפות המיוחדות של הסקר הגאולוגי של ארצות הברית.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2484 רכס קרטוגרפים] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19285 רכס קרטוגרפים] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=2370&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס קרטוגרפים] באתר הגאזט האנטארקטי המשווה SCAR של ממשלת אוסטרליה
* [https://data.aad.gov.au/aadc/mapcat/display_map.cfm?map_id=3533 מפת רכס קרטוגרפים] באתר קטלוג המפות של הגאזט האנטארקטי של ממשלת אוסטרליה
* [http://distancebetween.info/cartographers_range מחשבון מרחקים - המרחק מרכס קרטוגרפים לאתרים סמוכים]
* [https://mountainplanet.com/ranges/transantarctic-mountains-cartographers-range רכס קרטוגרפים] באתר mountainplanet
* [https://mapcarta.com/25607420 מפת אזור רכס קרטוגרפים]
* [https://zh.mindat.org/feature-6630871.html רכס קרטוגרפים] באתר mindat

== הערות שוליים ==

קרטוגרפים
קרטוגרפים
בראק קפיטל פרופרטיז

בראק קפיטל פרופרטיז אן וי (Brack Capital Properties NV) היא קרן נדל״ן וחברה ציבורית הרשומה בהולנד, העוסקת בנדל"ן מניב למסחר ולמגורים בגרמניה. החברה כלולה במדד תל אביב 125.

==היסטוריה==
בראק קפיטל הוקמה בשנת 2006, על ידי שמעון וינטרוב ורונן פלד, כחלק ממהלך של ארגון מחדש בקבוצת בראק קפיטל הולדינגס, בית השקעות ישראלי העוסק בהשקעות בתחומי הנדל"ן והפיננסים. עם הקמתה, הועברו אליה ארבעה נכסים מניבים בגרמניה שהוחזקו על ידי הקבוצה. ואחר כך רכשה נכסים נוספים בגרמניה.

במהלך 2010, השלימה החברה גיוס של 30 מיליון יורו לפי שווי של 100 מיליון יורו, ממספר משקיעים פרטיים. בנובמבר 2010 נרשמה למסחר בבורסה לניירות ערך בתל אביב לפי שווי של 115 מיליון יורו. במהלך 2011 גייסה מאות מיליוני שקלים בהנפקת איגרות חוב, ורכשה עוד נכסים בגרמניה, בעיקר מרכזים מסחריים, דירות להשכרה ודיור מוגן.

במאי 2017, רכש איש העסקים טדי שגיא את השליטה בבראק תמורת כ-1.1 מיליארד שקל, בפברואר 2018 מכר אותה תמורת 1.4 מיליארד שקל.

==נכסים בבעלות החברה==
בין הנכסים שבבעלות (חלקית או מלאה) של החברה:
* כ-12,000 דירות להשכרה בערים ברמן, הנובר, ליפציג, דורטמונד וקיל.
* מלאי קרקעות לבנייה בעיקר בעיר דיסלדורף.
* פורטפוליו של נדל"ן מסחרי מניב. רובו נמכר במהלך השנים 2019 ו-2020.

==ברק קפיטל==
ברק קפיטל היא חברה בעלת שם דומה אך אינה קושרה לבראק קפיטל. ברק קפיטל היא חברה למסחר בניירות ערך, בבעלות איש הפיננסים אייל בקשי, מומחה לנגזרים. בחברה היה שותף יצחק תשובה בין השנים 2007 ל-2014.

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:קרנות השקעה בנדל"ן
קטגוריה:ישראל: חברות שהוקמו ב-2006
ג'ון מ. אדמונד

ג'ון מרמיון אדמונד (באנגלית: John Marmion Edmond; 27 באפריל 1943 – 10 באפריל 2001)<ref></ref> היה פרופסור לגאוכימיה ימית ואוקיינוגרפיה במכון הטכנולוגי של מסצ'וסטס, אשר עשה עבודות חלוציות על חלקיקים אוקיאניים, מחזור הפחמן הדו-חמצני האוקיאני, יסודות קורט, ורדיואיזוטופים. הוא חקר וניתח כימיה של מים מסביבות מגוונות כמו פתחי האוורור ההידרותרמיים של רכס האוקיינוס לאוקיינוסים הקוטביים עד לנהרות ואגמים מרוחקים באמריקה הדרומית, אפריקה, סיביר וטיבט. הוא וסטודנטים ועמיתיו במעבדה שלו מדדו יותר אלמנטים כימיים בריכוזים נמוכים יותר במים מאשר היו בעבר.

== ביוגרפיה ==
אדמונד נולד ב־27 באפריל 1943 בגלאזגו, סקוטלנד. למד באוניברסיטת גלאזגו (תואר במדעים, 1965) ובאוניברסיטת קליפורניה, סן דייגו, שם קיבל את הדוקטורט בשנת 1970 במכון Scripps לאוקיינוגרפיה. הוא היה עמית של החברה המלכותית כמו גם של האיחוד הגיאופיזי האמריקני. הוא קיבל את מדליית מקלוואן של AGU, ואת מדליית אורי.

הוא נפטר ב־10 באפריל 2001. פרנסיס אלברדה, נשיא האיגוד האירופאי לגאוכימיה בזמן מותו של אדמונד אמר כי "מדען יכול להיות גאה ביותר אם בסוף ימיו הוא תרם רעיון אחד ששינה את התפיסה האנושית של את העולם. ג'ון אדמונד השאיר אותנו עם כמה כאלה.

==קישורים חיצוניים==
* [https://www.researchgate.net/scientific-contributions/JM-Edmond-72894348 מאמרים מדעים של אדמונד]

==הערות שוליים==

קטגוריה:קצרמר בריטים
קטגוריה:בוגרי אוניברסיטת גלאזגו
קטגוריה:מדענים סקוטים
קטגוריה:מדענים אמריקאים
קטגוריה:סגל המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת קליפורניה בסן דייגו
קטגוריה:עמיתי החברה המלכותית
קטגוריה:אוקיינוגרפים
קטגוריה:בריטים שנולדו ב-1943
קטגוריה:בריטים שנפטרו ב-2001
קטגוריה:אמריקאים שנפטרו ב-2001
גל גברעם

גל גברעם (נולדה ב-1 במאי 2001) היא אושיית רשת, שחקנית, דוגמנית ומנחת טלוויזיה ישראלית.

== ביוגרפיה ==
נולדה בנתניה.<ref></ref> הוריה התגרשו כשהייתה בת ארבע, בגיל שמונה אביה עזב את הבית וניתק עם המשפחה קשר, והיא גדלה עם אמהּ מירה עטיה, שתי אחיותיה ואחיה-התאום.

בשנת 2015 ניצחה בתוכנית המציאות "הבנים והבנות" בערוץ הילדים בעונה השלישית, ביחד עם הבנות נועה כהן וסשה סבירדנקו - כשבנוסף גל גם זכתה בתואר חביבת הקהל.

ב-2017 הנחתה את התוכנית היומית לנוער "אונליין" של ערוץ הילדים אצל HOT, בין השאר לצד קים אור אזולאי וטיילור מלכוב, ביוני של אותה שנה התארחה בשיר "לובשת קיץ" של פלג ואלון ו-ויק.

בנוסף ב-2017 דגמנה את קולקציית בגדי הים YOUNG של רשת ההלבשה התחתונה הישראלית "אפרודיטה".<ref name=":0"></ref> לפני כן הצטלמה לחברות אופנה ישראליות, בהן "גליתה", "פוקס" וטוונטי פור סבן.<ref name=":0" /> כמו כן, עשה שיתופי פעולה עם מותגים דוגמת "קלווין קליין", "עדיקה", "הוליסטר" ו"איל מקיאג'".<ref name=":0" />

בשנת 2018 גילמה את אור, שחקנית בצוות בידור של המלון בסדרת הנעורים "אילת". בנוסף ב-2018, השתתפה בעונה השנייה של סדרת הרשת "No_Filter#" של אתר פרוגי (מבית ynet).

ב-25 באוגוסט 2019 התגייסה לצה"ל. השתחררה בדצמבר 2021.

בדצמבר 2020 החלה להשתתף בעונה ה-11 של תוכנית המציאות "האח הגדול" ברשת 13, והודחה תשיעית.

ביום העצמאות 2021 הנחתה לצד קובי מחט את אולפן הבוקר של רשת 13.

בשנת 2022 החלה לשחק בסדרת הנוער "סקיי" בתפקיד סיגל, עובדת בבית הקפה של עוצמה.

בשנת 2023 גל נבחרה לשחק בסדרה "רוני ותום" בתפקיד אורית, מחנכתם של רוני ותום בעונה ראשונה ושנייה.

==חיים אישיים==
מדצמבר 2020 הייתה גברעם בזוגיות עם יוצא "האח הגדול" תום חיימוב, אותו הכירה כשהשניים השתתפו יחד בתוכנית. באפריל 2022 פורסם כי השניים נפרדו.

במרץ 2022 חשפה בפוסט כי מזה כחצי שנה היא מתמודדת עם דיכאון.

==קישורים חיצוניים==

* 
* 

==הערות שוליים==

קטגוריה:מנחות ערוץ הילדים
קטגוריה:מנחים ישראלים
קטגוריה:מתחרי האח הגדול (ישראל)
קטגוריה:מתחרי הבנים והבנות
קטגוריה:פעילות אינטרנט ישראליות
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:תאומים ישראלים
קטגוריה:ישראליות שנולדו ב-2001
קטגוריה:ישראלים שנולדו ב-2001
שברולט קורבט C6

שברולט קורבט C6 (באנגלית: Chevrolet Corvette C5) היא הדור השישי של הקורבט, שיוצרה על ידי ג'נרל מוטורס מ-2005–2013.

== סקירה כללית ==
הקורבט C6 הציגה מנוע V8 LS2 חדש אשר מפיק של ב 6,000 סל"ד.

החל משנת הדגם 2008 קיבלה הקורבט מנוע חדש ה- V8 LS3 עם כוח גדול יותר כ- ב -6,500 סל"ד. הקורבט מאיצה בין 0 ל -100 קמ"ש בתוך 4.0 שניות ומהירותה המרבית היא 330 קמ"ש.

== מודלים ==
=== Z06 ===
Z06 מבט מהצד לקדימה
ה- Z06 הגיע כדגם 2006 ברבעון השלישי של 2005 והוא הקל ביותר מכל דגמי הקורבט. ה- Z06 צויד במנוע חדש מנוע ה- V8 LS7 . אשר מספק כ־500 כ"ס ב -6,300 סל"ד. ה- LS7 הוא המנוע החזק ביותר מתוצרת ג'נרל מוטורס. נתוני הביצועים עומדים על זמן האצה מ־0 ל-100 בתוך 4.0 שניות.

=== ZR1 ===
ZR1 מבט קדמי
ה- ZR1 הוא גרסת הביצועית הגבוהה של ה- Z06 עם מנוע V8 LS9 מנוע בעל הספק כוח של יותר מ-630 כ"ס ומהירות של 330 קמ"ש.

=== Grand Sport ===
קורבט גרנד ספורט עם גג נפתח
ה- Grand Sport נחשפה ב -2010. <ref></ref> הגרנד ספורט מחליפה את האופציה הקודמת ל- Z51. ה-Grand Sport יצאה עם שיפורים רבים ושונים מה-ZR1 כולל מנוע ותיבת הילוכים.

== מכוניות קונספט ==
=== Z06X ===
שברולט קורבט Z06X 2010
Z06X תוכננה להיות מכונית מרוץ.

== מכוניות מרוץ ==
=== C6. R ===
ה- C6. R שימש כמחליף ל- C5-R, שנבנה על ידי פראט ומילר, והוצג לתחרות הראשונה שלו במירוץ ה-12 שעות של סברינג 2005 בסדרת לה מאן האמריקאית. הוא הגיע למקום השני והשלישי בכיתתו, ממש מאחורי מכונית המירוץ החדשה אסטון מרטין DBR9 . הוא הוצג כעבור שבוע בתערוכת הרכב הבינלאומית בניו יורק לצד ה- Z06.

בשנת 2006, הקורבט C6. R זכתה בשתי אליפויות לה-מאן GT1 האמריקאיות. ב־17 במרץ 2007 היא זכתה במעמד ה- GT1 ב־12 שעות של סברינג .ללא

=== Z06-R ===
ה-Z06-R הוא Z06 בגרסת מרוץ.

== ראו גם==
* שברולט קורבט
* שברולט קורבט C7
* שברולט קורבט C8

== קישורים חיצוניים ==
* 

* [https://web.archive.org/web/20140303174351/http://www.corvettemuseum.org/specs/2005/ שברולט קורבט C6 במוזיאון הקורבט הלאומי]
* [https://www.c6vr.com הרשמת C6 Vette הרשמית]

== הערות שוליים ==

C6
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2005
קטגוריה:כלי רכב אמריקאיים
ויקטור גרטלר

ויקטור גרטלר (בהונגרית: Gertler Viktor; בודפשט, 24 באוגוסט 1901 – בודפשט, 5 ביולי 1969) היה במאי קולנוע יהודי-הונגרי זוכה פרס קושוט (המקביל בהונגריה לפרס ישראל).

== ביוגרפיה ==
גרטלר נולד במשפחה יהודית. אביו היה אדולף גרטלר, סוחר יליד ארשקאויוואר ואמו הייתה פרידריקה (פרידה) ברגר (1880-1943). <ref></ref> <ref></ref> סבו וסבתו מצד אביו היו יוז'ף גרטלר (1837-1920)<ref></ref> סוחר, ובטי שלזינגר, ומצד אמו סבו היה פילפ ברגר וסבתו ברטה פייגל.<ref></ref> לאחר סיום בחינות הבגרות התחיל לעבוד כפקיד בנק. בהמשך למד שירה ואחר כך סיים את לימודי המשחק בבית הספר לדרמה של סידי ראקושי. הוא סיים את לימודיו בשנת 1923 וחתם חוזה בתיאטרון הלאומי של פץ'. בנוסף למשחק, החל גם לביים. הוא נסע לברלין בשנת 1927 כדי לצלם סרטים. במפעל הקולנוע הגרמני UFA, הפך תחילה לעוזר, לימים לעורך ולאחר מכן לבמאי. הוא חזר להונגריה עם עליית הנאצים לשלטון בגרמניה בשנת 1933. בשנת 1934 התחתן עם ארז'בט שרש בבודפשט.<ref></ref> סרטו העלילתי הראשון היה "האחות מריה", שצולם בשנת 1936. הוא התגורר בבריסל במהלך מלחמת העולם השנייה וחזר להונגריה לאחר סיום המלחמה. בשנים 1945–1947 ניהל בית ספר לקולנוע בבודפשט ובין תלמידיו הרבים היה גם במאי הקולנוע היהודי הונגרי יאנוש הרשקו. אחר כך היה מרצה באוניברסיטה לאמנויות התיאטרון והקולנוע בין 1948 ל-1954.

== סרטיו ==
=== כעורך ===
בגרמניה ובאוסטריה:

<div class="mw-content-ltr">

=== סרטיו כבמאי ===

== פרסים ==
קבר ויקטור גרטלר ב[[בודפשט. בית עלמין פרקשראטי: 6 / 9-1-146.]]
* פרס קושוט (1957)
* פרס האמן הדגול (1966)

== ספרו ==
* הסרט שלי (1942 - אוטוביוגרפיה)

== לקריאה נוספת ==
* [http://mek.oszk.hu/00300/00355/html/ABC04834/05207.htm לקסיקון ביוגרפי הונגרי] 1978-1991 (A-Z).

== קישורים חיצוניים ==

* [http://www.kosakaroly.hu/vendegoldal/film/ellopott-szerda.html על הסרטת אחד מסרטיו בטרקסנטמיקלוש] (בהונגרית)

== הערות שוליים ==

קטגוריה:יהודים זוכי פרס קושוט
קטגוריה:תסריטאי קולנוע יהודים הונגרים
קטגוריה:במאי קולנוע יהודים הונגרים
קטגוריה:יהדות בודפשט
קטגוריה:בודפשט: אישים
קטגוריה:הונגרים שנולדו ב-1901
קטגוריה:הונגרים שנפטרו ב-1969
פליקס קולמר

פליקס קולמר (3 במאי 1922 – 5 באוגוסט 2022) היה פיזיקאי יהודי-צ'כי, ניצול השואה, שהתמחה בתחום האקוסטיקה. במהלך מלחמת העולם השנייה והשואה הוא היה פעיל במחתרת הצ'כית והיה בין הבודדים שהצליחו להימלט מאושוויץ.

== ביוגרפיה ==
קולמר נולד בפראג בשנת 1922 למשפחה יהודית מתבוללת. אביו נפטר בשנת 1932. הוא בילה חופשות באוסטריה אצל דודו.<ref></ref> כתוצאה מכך הוא היה באוסטריה במהלך הפלישה הנאצית לצ'כוסלובקיה.

== בטרזין ==
קולמר נבחר להיות חלק מעובדי הכפייה שבנו את גטו טרזיינשטט, ונשלח בטרנספורט הראשון לטרזין. הטרספורט כלל גברים יהודים צעירים בעלי כושר עבודה, מתוך כוונה שהגברים יסייעו בבניית הגטו.<ref></ref> בטרזין הוא נאלץ במיוחד לבנות מיטות קומתיים, מכיוון שהיה לו ניסיון בנגרות.<ref name=":0"></ref> בשלב מסוים הוא נכלא במבצר הקטן, והיחס לאסירים על ידי האס אס, הביא אותו להצטרף לתנועת ההתנגדות.<ref name=":1"></ref> הוא מצא מסלול מילוט מחוץ לטרזין, אך מעולם לא השתמש בו בעצמו; המסלול שימש כמה אסירים מאוחר יותר. הוא הצליח להשתמש במעמדו כדי להגן באופן זמני על כמה מבני משפחתו, כולל סבתו, אמו וארוסתו. אמו נפטרה בטרזיינשטט בשנת 1941.

== גירוש לאושוויץ ובריחה ==
באוקטובר 1944 נשלח קולמר לאושוויץ-בירקנאו. על פי זיכרונותיו המאוחרים הוא הגיע לטרנספורט עם 1,500 איש, מהם 1,250 נשלחו מיד לתאי הגזים על ידי יוזף מנגלה.<ref name=":2"></ref> קולמר שרד רק את הבחירה הראשונית הזו מכיוון שאסיר שלא הכיר אמר לנאצים שהוא עובד מתכת. ביחד עם חבר הוא הצליח להימלט מאושוויץ בקפיצה לרכבת, שפניה היו למחנה גרוס-רוזן, והגיע למחנה המשנה פרידלנד.

== לאחר המלחמה ==
לאחר המלחמה עבד קולמר כמהנדס חשמל והפך למומחה לאקוסטיקה. קולמר החל להרצות לא רק בתחום התמחותו, אלא גם על מלחמת העולם השנייה.<ref></ref> הוא קיבל כמה פרסים על פעילותו בתנועת ההתנגדות, מחקרו המדעי וגבורתו. הוא גם סייע לקורבנות הנאצים שביקשו פיצויים. היה סגן נשיא הוועד הבין לאומי של אושוויץ.

נפטר ב-5 באוגוסט 2022.

==קישורים חיצוניים==

== הערות שוליים ==

קטגוריה:פיזיקאים צ'כים
קטגוריה:יהודים צ'כים
קטגוריה:ניצולי השואה
קטגוריה:אסירים במחנה הריכוז אושוויץ
קטגוריה:אסירים בגטו טרזיינשטט
קטגוריה:בורחים מכליאה על ידי גרמניה הנאצית
קטגוריה:מהנדסי חשמל יהודים
קטגוריה:יהודים שהגיעו לגיל מאה
קטגוריה:צ'כים שנולדו ב-1922
קטגוריה:צ'כים שנפטרו ב-2022
קרחון אוסוגה

קרחון אוסוגה (באנגלית: Osuga Glacier) הוא קרחון יובלי, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.

הקרחון זורם לכיוון צפון מזרח.

הקרחון נשפך אל קרחון טרפלגר בסמוך ממזרח להר ברטון.

הקרון ממוקם בגובה של 1,589 מטרים מעל פני הים.

== היסטוריה ==
=== גילוי ומיפוי הקרחון ===

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית, בין השנים 1960–1964.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם דייוויד טי. אוסוגה (David T. Osuga), שהיה ביולוג בתחנת מקמרדו בעונת המחקר (הקיץ האנטארקטי) 1966–1967.

==לקריאה נוספת==

; בסיס נתונים:
<div class="mw-content-ltr">• [https://cmr.earthdata.nasa.gov/search/concepts/C1214599227-SCIOPS Samples of METAMORPHIC Rocks Collected Curing the 1985-91 Italian Antarctic Expeditions from Localities Reported and Not Reported on the Sheets of the UGGS]</div>

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:11199 קרחון אוסוגה] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20030 קרחון אוסוגה] באתר הגאזט האנטארקטי של ממשלת ניו זילנד
** [https://adam.antarcticanz.govt.nz/nodes/view/28369 מפה אווירית (מפת טיסה)] של אזור קרחון אוסוגה, באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=129733 קרחון אוסוגה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10729&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אוסוגה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=11199&fid=antgeo_117 תצלום לוויין של אזור קרחון אוסוגה]
* [https://mapcarta.com/25591150 מפה של אזור הקרחון]
* [https://www.mindat.org/feature-6622736.html קרחון אוסוגה] באתר mindat
* [http://distancebetween.info/osuga_glacier מחשבון מרחקים - המרחק מקרחון אוסוגה לאתרים סמוכים]
* [https://www.meteoblue.com/en/weather/current/osuga-glacier_antarctica_6622736 מזג אוויר נוכחי מעודכן בקרחון אוסוגה]
** [https://www.meteoblue.com/en/weather/14-days/osuga-glacier_antarctica_6622736 תחזית מזג אוויר עדכנית ארוכת טווח עבור קרחון אוסוגה]
** [https://www.meteoblue.com/en/weather/archive/yearcomparison/osuga-glacier_antarctica_6622736 סטטיסטיקות מזג אוויר ונתוני מזג אוויר היסטוריים עבור קרחון אוסוגה]

== הערות שוליים ==

אוסוגה
אוסוגה
עלי שריף אל-עמאדי

אל-עמאדי עם נפגש מקבילו האמריקאי [[סטיבן מנושין בדוחא, 2017]]
עלי שריף אל-עמאדי (בערבית: علي شريف العمادي) הוא כלכלן ואיש עסקים קטרי. הוא מכהן כשר האוצר של קטר מאז יוני 2013. הוא משמש גם כיו"ר קבוצת QNB ונמצא בדירקטוריון של אורדו, הבנק התוניסאי-קטרי, ואיגוד הבנקים הערבים.

== ראשית חייו ==
אל-עמאדי הוא בעל תואר ראשון במימון מאוניברסיטת אריזונה.

== קריירה ==
אל-עמאדי עבד במחלקה לבקרת בנקאות בבנק המרכזי בקטר במשך שמונה שנים עד שנת 1998. הוא הצטרף לבנק הלאומי של קטר בשנת 1998. הוא מונה למנכ"ל הבנק בשנת 2005. עמאדי נכלל ברשימת 100 הערבים החזקים ביותר בפברואר 2013 והגיע למקום ה-32 בשל תפקידו בצמיחה המהירה והרחבתו של הבנק הלאומי של קטר. כהונתו נמשכה עד יוני 2013. הוא מונה לשר הכלכלה והאוצר ב-26 ביוני בדירוג מחדש של הממשלה בעקבות עלייתו של השייח' תמים בן חמד אאל ת'אני לתפקיד אמיר קטר. עמאדי החליף בתפקיד את יוסף חוסיין כמאל.

הוא הוכרז כחבר המועצה המינהלית של רשות ההשקעות בקטר (QIA) ב-1 ביולי 2013. כמו כן, הוא מונה ליו"ר דירקטוריון בבנק הלאומי של קטר ב-7 ביולי 2013.

==קישורים חיצוניים==

== הערות שוליים ==

קטגוריה:פוליטיקאים קטרים
קטגוריה:שרי אוצר
קטגוריה:קטרים שנולדו במאה ה-20
פניני הלכה לילדים

פניני הלכה לילדים היא סדרת ספרי ילדים, המבוססת על הסדרה פניני הלכה שכתב הרב אליעזר מלמד, ויוצאת לאור על ידי מכון הר ברכה. מטרת הסדרה להנגיש את תוכן ההלכות לילדים בצורה קלילה ובהירה. הספרים משלבים הלכות לצד המחשות בעזרת איורים וקטעי קומיקס. מאייר ועורך הסדרה הוא הרב יאיר ביטון.

== הספרים בסדרה ==
נכון לאדר תשפ"ד (2024) ישנם אחד עשר ספרים בסדרה:
* שבת חלק א – עוסק בהלכות הכנות לשבת, הדלקת נרות שבת, תפילות השבת, קידוש, סעודות שבת, הבדלה ומלווה מלכה.
* שבת חלק ב – עוסק ברוב מלאכות שבת: בישול, ברירה והכנת מאכלים, מלאכות הבגד והטיפול בגוף, מלאכת בונה וסותר, מבעיר ומכבה (כולל דיני חשמל), כותב, צובע ומוחק.
* שבת חלק ג – עוסק בחלק ממלאכות שבת ודינים נוספים הקשורים לשמירת השבת: מלאכות שבצומח, בעלי חיים, מלאכת הוצאה, צביון השבת, מוקצה, מלאכה על ידי קטן וגוי, מעשה שבת, פיקוח נפש ותחום שבת.
* ברכות חלק א – עוסק בהלכות נטילת ידיים לפני הסעודה, ברכת המוציא, ברכת המזון וזימון, וברכת חמשת מיני דגן.
* ברכות חלק ב – עוסק בהלכות ברכת היין, ברכת בורא פרי העץ והאדמה וברכת שהכל, כללי ברכה ראשונה וברכה אחרונה, ברכות הריח והראיה, ברכת הגומל, ברכות שהחיינו והטוב והמיטיב, ותפילת הדרך.
* תפילה חלק א – עוסק בהלכות תפילה במניין, הכנות לתפילה ומקום התפילה, נוסחי העדות השונות, אמירת קרבנות ופסוקי דזמרא, ועוד.
* תפילה חלק ב – עוסק בהלכות קריאת שמע, תפילת עמידה, חזרת הש"ץ, ברכת כהנים, נפילת אפיים, קריאת התורה, קדיש, תפילות מנחה וערבית, קריאת שמע על המיטה ועוד.
* שביעית ויובל – עוסק בהלכות שנת השמיטה, היתר מכירה ואוצר בית דין, שמיטת כספים, מצוות היובל וחזון השביעית.
* סוכות – עוסק בהלכות חג הסוכות.
* ליל הסדר והגדה של פסח – עוסק בהלכות ליל הסדר, ומובאת בו גם הגדה של פסח מלווה באיורים.
* פסח – עוסק בהלכות חג הפסח.

== ראו גם ==
* פניני הלכה
* מכון הר ברכה

== קישורים חיצוניים ==
* [https://zerzahav.myportfolio.com/|אתר אתר האינטרנט של פניני הלכה לילדים ויצירות נוספות של הרב יאיר ביטון]
* הרב יואל קטן, [https://www.inn.co.il/news/354796 סקירה על פניני הלכה לילדים], בעיתון בשבע
קטגוריה:סדרות ספרים בעברית
קטגוריה:ספרי הלכה
קטגוריה:מכון הר ברכה
רפובליקני בשם בלבד

רפובליקני בשם בלבד (באנגלית: Republican In Name Only) הוא כינוי גנאי בשיח הפוליטי האמריקאי, בעיקר בפי חברי המפלגה הרפובליקנית כנגד חבריהם למפלגה, שדעותיהם לא מספיק שמרניות לכאורה, או שהם תומכים בעמדות הדמוקרטים בסוגיות שונות, ומתראיינים לכלי התקשורת שנוטים לדמוקרטים.

תחילת השימוש בכינוי הוא בשנות ה-20, והוא הפך לפופולרי בשנות ה-50 ובתקופת כהונתו של הנשיא רונלד רייגן בשנות ה-80.<ref></ref> ראשי התיבות של המושג באנגלית הם RINO, אשר נשמעים כמו המילה "rhino" (קרנף).

לאחר הבחירות לנשיאות ארצות הברית 2020 השתמש הנשיא הרפובליקני דונלד טראמפ בכינוי זה כנגד מושל ג'ורג'יה בריאן קמפ בחשבון הטוויטר שלו וכן כלפי רפובליקנים שקראו להצביע למועמד הדמוקרטים בבחירות, ג'ו ביידן.

== ראו גם ==
* שום סקוטי אמיתי - הכשל הלוגי של כינוי הגנאי
* דמוקרט בשם בלבד - הגרסה המקבילה אצל חברי המפלגה הדמוקרטית

== קישורים חיצוניים ==

== הערות שוליים ==

קטגוריה:ביטויים ומושגים פוליטיים אמריקאיים
דמוקרט בשם בלבד

דמוקרט בשם בלבד (באנגלית: Democrat In Name Only) הוא כינוי גנאי בשיח הפוליטי האמריקאי, בעיקר בפי חברי המפלגה הדמוקרטית כנגד חבריהם למפלגה שדעותיהם לא תואמות את רוח המפלגה. השימוש בביטוי החל בתחילת המאה ה-20.<ref></ref>

== מקור הביטוי ==
הביטוי הושמע לראשונה ב 1908 על ידי Alven B. Goodbar בתגובה לפניה של התנועה הדמוקרטית אליו, בבקשה לתרום לקמפיין של המועמד הדמוקרטי William Jennings Bryan. גודבאר הגיב לפניה "אני לא רואהב Bryan דמוקרט או כזה שפועל לפי עקרונות דמוקרטיים ומקדם אותם . הוא דמוקרט בשם בלבד אך בפועל הוא פופוליסט שעל ידי אבולוציה הפך לסוציאליסט".<ref></ref>

== ראו גם ==
* שום סקוטי אמיתי – הכשל הלוגי של כינוי הגנאי
* רפובליקני בשם בלבד – הגרסה המקבילה אצל חברי המפלגה הרפובליקנית

==קישורים חיצוניים==

==הערות שוליים==

קטגוריה:ביטויים ומושגים פוליטיים אמריקאיים
קטגוריה:כינויי גנאי
רב גמדא

רב גמדא היה אמורא בבלי, תלמידו של רבא ובכל הש"ס מביא מימרות בשמו, ולימים נמנה רב גמדא על גדולי הדור בדור השישי לאמוראי בבל, יחד עם אמימר, מר זוטרא ורב אשי.

מסופר במסכת נדרים שפעם אחת מסר רב גמדא לספונאי כסף כדי שיקנו בו דבר מה. משלא מצאו את מבוקשו החליטו לקנות בכסף קוף עבורו. הקוף נשמט מהם, ברח ונכנס לחור באדמה. הספנים חפרו אחריו ומצאוהו רובץ על אוצר מרגליות יקרות ערך, והביאו לו את האוצר.

==קישורים חיצוניים==
* 

==הערות שוליים==

קטגוריה:הדור השישי לאמוראי בבל
קטגוריה:תלמידי רבא
קטגוריה:תלמידי רב פפא
הר ברטון (אנטארקטיקה)

הר ברטון (באנגלית: Mount Burton) הוא פסגה ברכס בארקר, בהרי ויקטורי, באזור חוף בורכגרווינק, בארץ ויקטוריה, שבאנטארקטיקה.

ההר עשוי אבן חול מסוג גריווקה, ובשל כך צבעו האפור.

ההר ממוקם בצידו המערבי של שפכו של קרחון אוסוגה.

גובהו של ההר 2,740 מטרים מעל פני הים; לפי מקורות אחרים גובהו של ההר 2,900 מטרים מעל פני הים - ובהתאם, הוא ההר ה-289 בגובהו באנטארקטיקה.

== היסטוריה ==
=== מקור השם ===

שמה של הפסגה ניתן לה על ידי המשלחת האנטארקטית של פדרציית מועדוני טיפוס ההרים של ניו זילנד ( the New Zealand Federated Mountain Clubs Antarctic Expedition), שחקרה את אנטארקטיקה בעונת המחקר (הקיץ האנטארקטי) 1962–1963.

המשלחת קראה להר על שמו של ויליאם ברטון (William Burton), שהיה איש צוות בספינה טרה נובה אשר שימשה את המשלחת האנטארקטית הבריטית (משלחת טרה נובה), אשר חקרה את אנטארקטיקה בין השנים 1910–1913 בפיקודו של רוברט פלקון סקוט.

ברטון, שהתגורר בניו זילנד, היה אורח של צי ארצות הברית, במסגתו ערך ביקור באנטארקטיקה בעונת המחקר (הקיץ האנטארקטי) 1962–1963, יחד עם שני משתתפים נוספים ממשלחתו של רוברט סקוט.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2197 הר ברטון] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21232 הר ברטון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=123136 הר ברטון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2110&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ברטון] באתר הגאזט האנטארקטי המשווה SCAR של ממשלת אוסטרליה
* [https://dev.peakery.com/mount-burton-antarctica/ הר ברטון] באתר peakery (מרחקים לאתרים סמוכים)

== הערות שוליים ==

ברטון
ברטון
דוקטרינת רייגן

דוקטרינת רייגן (באנגלית: Reagan Doctrine) הייתה מדיניות חוץ שהוכרזה על ידי נשיא ארצות הברית רונלד רייגן במהלך המלחמה הקרה.

הדוקטרינה ייצגה קו ניצי של ארצות הברית כנגד יריבתה ברית המועצות, והייתה בסיס של מדיניות החוץ של ארצות הברית , בעיקר במסגרת יחסי ארצות הברית–ברית המועצות מראשית שנות ה-80 ועד סוף המלחמה הקרה והתפרקות ברית המועצות בשנת 1991.

על פי דוקטרינת רייגן, העניקה ארצות הברית סיוע גלוי וסמוי למלחמות גרילה ותנועות התנגדות אנטי-קומוניסטיות, במטרה להפיל שלטונות פרו-סובייטים ברחבי העולם (בדגש על אפריקה, אסיה ואמריקה הלטינית).

דוקטרינה הוכרזה בנאום מצב האומה שלו ב-6 בפברואר 1985.

== רקע ==
רייגן בפגישה עם ראשי ה[[מוג'אהדין האפגני בחדר הסגלגל ב-1983]]
דוקטרינת רייגן היא חלק ממסורת של נשיאים המפתחים דוקטרינות ביחס ליחסי החוץ של ארצות הברית בהתאם לרוח התקופה. קדמו לכך הנשיאים ג'יימס מונרו (1823), הארי טרומן (1947), דווייט אייזנהאואר (1956–1957) וריצ'רד ניקסון (1969).

הממשל האמריקאי כבר החל בחימוש כוחות אנטי-סובייטים עוד לפני הפיכתו לנשיא. העדות האחרונה לכך היא חימוש לוחמי מוג'אהדין באפגניסטן אל מול הפלישה הסובייטית בסוף שנות ה-70 על ידי ממשלו של ג'ימי קרטר.

== הדוקטרינה ==
ה[[קונטראס בניקרגואה, שנתמכו על ידי הממשל האמריקאי]]
עם תחילת כהונתו של רייגן (ינואר 1981), רצו אנשי הממשל להרחיב את הנעשה באפגניסטן. המדינות הראשונות שחוו התערבות אמריקאית היו ניקרגואה ואנגולה. הדוקטרינה המשיכה להתקיים גם אצל סגנו וממשיכו של רייגן, הנשיא ג'ורג' הרברט ווקר בוש, אך התפוגגה עם סיומה של המלחמה הקרה.

== ראו גם ==
* הרתעה (אסטרטגיה)
* סתיו העמים
* התפרקות ברית המועצות

קטגוריה:ערכים שבהם תבנית בריטניקה אינה מתאימה
קטגוריה:אנטי קומוניזם
קטגוריה:המלחמה הקרה: דוקטרינות ואסטרטגיות
רייגן
קטגוריה:ארצות הברית: יחסי חוץ
קטגוריה:נשיאות רונלד רייגן
קטגוריה:ביטויים ומושגים פוליטיים אמריקאיים
קטגוריה:יחסי ארצות הברית – ברית המועצות
קרית הילד

בניין קריית הילד בשכונת רוממה בירושליםפנימיית קריית הילד היא פנימייה טיפולית לילדים ונערים בסיכון מהמגזר החרדי ומופעלת על ידי עמותת 'מעונות ילדים בישראל קריית הילד', בפיקוח ובאמצעות השירות לילד ונוער במשרד הרווחה. הפנימיה ממוקמת בשכונת רוממה בירושלים. הפנימייה מפעילה שני סניפים נוספים ברחבי ירושלים, בנוסף למערך של 80 גני ילדים, גני שפה ורשת צהרונים.

הפנימיה ורשת הגנים מנוהלים על ידי הרב דוד פרוש. 

הילדים מופנים לפנימייה על ידי משרד הרווחה באמצעות לשכות הרווחה הפזורות בכל רחבי הארץ.

== היסטוריה ==
מייסד קריית הילד, הרב מנחם פרוש
קריית הילד הוקמה בשנת 1951 על יד הרב מנחם פרוש, חבר הכנסת במשך 35 שנה, החל מהכנסת הרביעית, ומגדולי עסקניה של היהדות החרדית.

ראשית דרכה של קריית הילד היה בהקמת מעונות וגני ילדים לרווחתם של משפחות מרובות ילדים בשנת 1951. בשנת 1973 נוסדה ה'מתיבתא' - פנימייה עם מסגרת לימודית, במטרה לייצר מקום מיטיב ליתומים ולילדי הדור השני לשואה, ולהוות מקור לקירוב והפצת יהדות ואהבה. בשנת 1999 הייתה קריית הילד מהראשונים שעברו ממתכונת של פנימייה המונית למודל של משפחתונים שהפך במהלך השנים לסמל ולדגל בפנימיות הרווחה.

== אוכלוסיית הילדים ==
גילאי החניכים הוא 6–19, והם זוכים בפנימייה למסגרת טיפולית מקצועית, עם דגש על אוירה משפחתית חמה ומיטיבה, המסייעת לטפח לקדם ולבנות את אישיותם. הילדים באים מרקעים סוציואקונומיים קשים, מקרי סעד שונים, רובם ככולם סובלים מבעיות רגשיות או גם נפשיות, דבר המשפיע על תפקודם החברתי, הלימודי והסביבתי.

== מבנה הפנימייה ==
כיום מבנה הפנימיה הוא משפחתוני, כך שכל קבוצת 10–12 חניכים מהווים קבוצה קטנה ומשפחתית הנקראת "משפחתון". על כל משפחתון מופקדים זוג הורי-בית המלווים מקצועית על ידי עו"ס קליני, אליהם מתלווה מדריך נוסף, שתפקידם להעניק לילדים בית חם ואוהב, והוואי משפחתי תקין. המודל מאפשר חיים ביתיים משפחתיים, לצד ובדגש על שילוב הלימודים בקהילה, כדי לתת להם כר נרחב להתפתחות נורמטיבית כמו כל ילד.

ילדי הפנימיה מחולקים ב-6 קבוצות.

== מערך טיפולי חינוכי וחברתי ==
בפנימייה ישנו מערך טיפול נרחב הכולל: פסיכיאטר, פסיכולוגים, עובדים סוציאליים, מטפלים באמצעות בעלי חיים, אומנות ונגינה, וכן קבוצות טיפוליות שונות. כל חניך מקבל טיפול פרטני על ידי הצוות המקצועי.

הפנימייה מפעילה מערך חינוך המשבץ ודואג לכל העניינים הלימודיים, ובכלל זה: תוכניות העשרה ולמידה, מערך חוגים רחב המסייע ועוזר במוטוריקה, פיתוח חשיבה, כושר גופני, כישורי חיים, העצמה אישית, הקניית ביטחון וחדוות יצירה.

חיי החברה בקרית הילד מתאפיינים בפעילויות טיולים, מסיבות ותרבות, בר מצוות, כינוסים ועוד. כל אירוע וחג מקבל מימד חווייתי רוחני וערכי ראוי, מתוך מטרה לייצר זמן איכות וכלי לגיבוש הקבוצות, כמו גם יצירת אינטראקציה חברתית בין הקבוצות ובתוך כל קבוצה וקבוצה.

== קישורים חיצוניים ==
* 
* 
* יאיר פרידמן, [https://www.bahazit.co.il/ילדי-קרית-הילד-עם-כתר-מלוכה-של-ישי-ריבו/ שגרת קורונה: ילדי קריית הילד עם "כתר מלוכה" של ישי ריבו], באתר [https://www.bahazit.co.il/דף-הבית בחזית מדיה] , 26 ביוני 2020

קטגוריה:ישראל: פנימיות
קטגוריה:רוממה
קטגוריה:ירושלים: בתי ספר
קטגוריה:מוסדות לימוד חרדיים בישראל
The Allegory

The Allegory הוא אלבום האולפן השמיני של הראפר האמריקאי 5'9"}}. האלבום יצא לאור ב-21 בפברואר 2020, על ידי חברת התקליטים אנטרטיינמנט ואן מיוזיק.<ref name="applemusic"></ref> האלבום נתמך על ידי ארבעה סינגלים, וכולל הופעות אורח של בני דה בוצ'ר, קונוויי דה מאשין, KXNG קרוקד, סיהיי דה פרינס, די ג'יי פרמייר, אמינם, גראף, סיי ארי דה קיד, טי. איי., וינס טייפלס, וסטסייד גאן וסדריק דה אנטרטיינר, בין היתר.<ref></ref>

האלבום הגיע למקום ה-58 במצעד הבילבורד 200, ולמקום ה-6 במצעד האלבומים העצמאיים של הבילבורד. בנובמבר 2020, קיבל האלבום מועמדות לפרס גראמי בקטגוריית "אלבום הראפ של השנה".<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי היפ הופ
A Written Testimony

A Written Testimony (בערבית: شهادة مكتوبة) הוא אלבום הבכורה של הראפר האמריקאי ג'יי אלקטרוניקה. האלבום יצא לאור ב-13 במרץ 2020, על ידי חברת התקליטים רוק ניישן. האלבום יצא כ-13 שנים לאחר הפרויקט הקודם שהוציא אלקטרוניקה, מיקסטייפ הבכורה שלו, , משנת 2007.<ref name="Vice"></ref> האלבום הוקלט בכ-40 יום, מדצמבר 2019 עד לפברואר 2020.<ref name="Announce"></ref> האלבום נתמך על ידי הסינגל "Shiny Suit Theory", בהשתתפות ג'יי זי ודה-דרים, שיצא לאור בנובמבר 2010, ומאוחר יותר יצא כסינגל בפלטפורמת טיידל בספטמבר 2018.<ref name="Timeline"></ref>

ברוב הרצועות של האלבום, מופיעים קולות רקע של ג'יי זי והופעות אורח של טראוויס סקוט ודה-דרים. לואי פארחאן, ג'יימס בלייק, ג'יימס פונטלרוי ואמנים אחרים מספקים שירה נוספת. האלבום הופק בעיקר על ידי ג'יי אלקטרוניקה, שהפיק שש מתוך עשר רצועות, יחד עם סוויז ביטס , היט-בוי, דה אלכימיסט, נו איי.די. וחרואנגבין , בין היתר. מבחינה לירית, האלבום מושפע מתורת אומת האסלאם.<ref name="OKIslam"></ref> האלבום זכה לשבחים רבים מצד מבקרי המוזיקה,<ref></ref><ref></ref> תוך שמבקרים רבים שיבחו את הראפ וההפקה של אלקטרוניקה,<ref></ref> אם כי מילים שנויות במחלוקת מסוימות אופיינו כאנטישמיות.<ref name="JC"></ref><ref name="JP"></ref> האלבום הגיע היישר אל המקום ה-12 במצעד הבילבורד 200.<ref></ref>

בנובמבר 2020, הוכרז כי האלבום קיבל מועמדות לפרס גראמי בקטגוריית "אלבום הראפ הטוב ביותר" בטקס פרסי גראמי ה-63.<ref></ref>

== רשימת רצועות ==

== מיקומי שיא ==

== קישורים חיצוניים ==

== ביאורים ==

== הערות שוליים ==

קטגוריה:אלבומי בכורה מ-2020
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי דה אלכימיסט
קטגוריה:אלבומים שהופקו על ידי סוויז ביטס
קטגוריה:אלבומי היפ הופ
קטגוריה:מחלוקות במוזיקה
ימבה

ימבה (באנגלית: Yamba) הוא יישוב באזור הנהר המזרחי של אוסטרליה הדרומית. זהו המקום האחרון באוסטרליה הדרומית על הכביש המהיר לפני המעבר לחוף ויקטוריה. זהו האתר של מחסום קבוע לבדיקת זבובי פירות, ופרסומת גדולה בצורת קשת של צמיג רכב המשתרע על הכביש.

בימבה הייתה בעבר תחנה של קו הרכבת בארמרה.

== מחסום זבובי פירות ==
במסע מערבה, ימבה היא המקום הראשון באוסטרליה הדרומית על הכביש המהיר סטורט, והיא בדרך כלל עצירה חובה במחסום אבטחת הביולוגיה של זבובי הפירות מכיוון שאסור להעביר זבובי פירות לאוסטרליה הדרומית כדי לשמר את המדינה ללא זבוב פירות. המחסום פעל מאז 1957, אז הוא הוקם במהירות בתגובה להתפרצות זבובי הפירות במילדורה. האיום העיקרי במסלול זה הוא זבוב הפירות בקווינסלנד.

== הערות שוליים ==

קטגוריה:אוסטרליה הדרומית: יישובים
נרסס השלישי

שרידי [[קתדרלת זוורטנוץ]]
נרסס השלישי "הבנאי" (ארמנית Ներսես Գ Շինող) היה הקתוליקוס של הכנסייה האפוסטולית הארמנית בין השנים 641 ו-661.

נרסס השלישי נולד בכפר איצ'חאן שבמחוז טאיק בארמניה ההיסטורית, ולאחר הכשרה צבאית שינה את יעודו והיה לבישוף של טאיק. בשנת 641 מונה לקתוליקוס של הכנסייה הארמנית וזכה בתואר "הבנאי" בזכות מיזמי הבנייה הגדולים בהם החל. בין היתר מיוחסים לו הקמת המנזר בחור ויראפ, קתדרלת זוורטנוץ, שיפוץ הקתדרלה בדווין, הבירה ההיסטורית של ארמניה, המנזר בוורגוואנק ועוד. לפי אחת המסורות הוא נקבר בצידה הצפוני של קתדרלת זוורטנוץ.

קטגוריה:הכנסייה האפוסטולית הארמנית
קטגוריה:אנשי דת נוצרים
יאראבובה (מכתש פגיעה)

מכתש יאראבובה (באנגלית: Yarrabubba crater) הוא מכתש פגיעה הממוקם בצפון קראטון ילגרן, ליד תחנת יאראבובה , אשר במערב אוסטרליה. המכתש נוצר מפגיעת מטאוריט בכדור הארץ לפני כ־2.229 מיליארד שנה, מה שהופך אותך לאחד ממכתשי הפגיעה העתיקים ביותר בכדור הארץ<ref></ref>. 

הפגיעה מתוארכת לפני 2,229±5 מיליון שנים, מה שהופך אותה למכתש הפגיעה העתיק ביותר בעולם. תאריך זה ממצב את הפגיעה בסוף עידן הקרח ההורוני . כדי לקבוע את גילו, מדענים ניתחו באמצעות תיארוך אורניום-עופרת דגימות גבישים עתיקים של המינרלים זירקון ומונאזיט אשר נמצאו במכתש.<ref></ref><ref></ref>

==קישורים חיצוניים==

==הערות שוליים==

קטגוריה:אוסטרליה המערבית: גאוגרפיה
קטגוריה:אוסטרליה: גאולוגיה
קטגוריה:מכתשי פגיעה על כדור הארץ
מארק לוין

מארק לוין (באנגלית: Mark Levin; נולד ב-21 בספטמבר 1957) הוא עורך דין, עיתונאי, שדרן רדיו וסופר יהודי-אמריקאי. מנחה תוכניות ברשת פוקס ניוז, וידוע ביותר בשל דעותיו השמרניות ובשל היותו מבקר חריף של המפלגה הדמוקרטית, וכן של חלק מחברי המפלגה הרפובליקנית (שלטענתו מהווים "רפובליקנים בשם בלבד").

==קורות חיים==
נולד בשנת 1957 בפילדלפיה, פנסילבניה, ארצות הברית למשפחה יהודית. למד בבית הספר התיכון צ'לטנהאם בפנסילבניה. בשנת 1977 סיים לוין תואר ראשון במדע המדינה באוניברסיטת טמפל. מאוחר יותר בשנת 1977 זכה לוין בבחירות לוועד בית הספר בצ'לטנהאם על בסיס הפחתת ארנונה. בשנת 1980 סיים לימודי תואר שני במשפטים. לאחר הלימודים, עבד לוין בחברת טקסס אינסטרומנטס. בהמשך עבד במגזר הציבורי עד שבשנת 1991 הצטרף למשרד עורכי דין.

בשנות ה-2000 החל לעסוק גם בתקשורת. הוא החל לעבוד בפוקס ניוז החל מפברואר 2018.

== דעותיו ==
בבחירות לנשיאות ארצות הברית 2016 תמך לוין במועמד טד קרוז במהלך הפריימריז הרפובליקניים. כשקרוז הפסיד בפריימריז, לוין החל לתמוך במועמד הרפובליקני לנשיאות, דונלד טראמפ. תמיכתו של לוין בטראמפ התעצמה מאז תחילת נשיאותו בינואר 2017.

לוין היה מתנגד חריף לנשיא ברק אובמה, ואף טען כי אובמה אוהד את האחים המוסלמים. בפברואר 2015 לוין טען כי אובמה מנסה להשמיד את ישראל. למרות זאת, נוהג לוין לבקר גם פוליטיקאים שמרנים בכירים רבים, ובהם הסנאטורים מיץ' מקונל ולינדזי גרהאם, ובעבר ביקר גם את פול ראיין וג'ון מקיין.

לאחר הבחירות לנשיאות 2020, שבהן ניצח המועמד הדמוקרטי ג'ו ביידן, טען כי המפלגה הדמוקרטית "גנבה" את הבחירות וכי מדובר בתרמית.

"אתם דוחפים אנשים לנקודה שמפחידה אותי מאוד. אי אפשר להתייחס ככה ל-100 מיליון איש".

לוין כתב את הספר 'סוכני בורות' שהיה רב המכר מספר 1 של הניו יורק טיימס בשנת 2019. הספר מהווה כתב אשמה נגד התקשורת הליברלית. את ההקדמה למהדורה העברית כתב עמית סגל.

במרץ 2023 טען בציוץ בטוויטר שמחלקת המדינה של ארצות הברית מממנת את המחאה נגד בנימין נתניהו, כנראה לטובת איראן. יאיר נתניהו שיתף טענה זו.

== קישורים חיצוניים ==

==הערות שוליים==

קטגוריה:בעלי טור יהודים אמריקאים
קטגוריה:מחברי ספרי עיון יהודים אמריקאים
קטגוריה:פעילים ציונים בארצות הברית
קטגוריה:פרשנים פוליטיים אמריקאים
קטגוריה:מבקרים אמריקאים
קטגוריה:סגל פוקס ניוז
קטגוריה:עורכי דין יהודים אמריקאים
קטגוריה:בוגרי אוניברסיטת טמפל
קטגוריה:אמריקאים שנולדו ב-1957
MRC-5

תא MRC-5
MRC-5 (רא"ת: מועצת המחקר הרפואי זן תאים 5) הוא קו תרבית תאים דיפלואידי המורכב מפיברובלסטים, שפותח במקור מרקמת הריאה של עובר זכר לבן אשר הופל בשבוע ה-14.<ref name="atcc"></ref><ref name="Coriell"></ref> קו התאים בודד על ידי ג'יי.פי. ג'ייקובס ועמיתיו בספטמבר 1966 מהשתכפלות השביעית של האוכלוסייה של הזן המקורי, וידוע שתאי MRC-5 עצמם מגיעים להזדקנות תאית לאחר כ-45 הכפילות השתכפלותיות אוכלוסייה.<ref name="Jacobs1970"></ref><ref name="Jacobs1976"></ref>

== יישומים ==
תאי MRC-5 משמשים כיום לייצור מספר חיסונים, כולל נגד הפטיטיס A, וריצלה זוסטר ופוליו.<ref></ref>

== קישורים חיצוניים ==
* [https://web.expasy.org/cellosaurus/CVCL_0440 ערך צלוזאורוס עבור MRC-5]

== הערות שוליים ==

קטגוריה:אורגניזם מודל
הלדן קפלר הרטליין

הלדן קפלר הרטליין (באנגלית: Haldan Keffer Hartline; 22 בדצמבר 1903 – 17 במרץ 1983) היה מדען אמריקאי, זוכה פרס נובל לפיזיולוגיה או לרפואה לשנת 1967, יחד עם רגנר גרניט וג'ורג' וולד, "על תגליותיהם לגבי תהליכי הראייה הפיזיולוגיים והכימיים הראשוניים בעין".

== ביוגרפיה ==
הרטליין נולד ב-22 בדצמבר 1903 בפנסילבניה שבארצות הברית.

בשנת 1949 החל לעבוד כפרופסור באוניברסיטת ג'ונס הופקינס. בשנת 1953 הצטרף הרטליין לאוניברסיטת רוקפלר כפרופסור לנוירופיזיולוגיה.

הרטליין נפטר ב-17 במרץ 1983 במרילנד.

==קישורים חיצוניים==

* 

קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:פיזיולוגים אמריקאים
קטגוריה:חברי האקדמיה הלאומית למדעים של ארצות הברית
קטגוריה:מדעני מוח אמריקאים
קטגוריה:עמיתים זרים בחברה המלכותית
קטגוריה:בוגרי מכללת לפאייט 
קטגוריה:בוגרי בית הספר לרפואה של אוניברסיטת ג'ונס הופקינס
קטגוריה:אמריקאים שנולדו ב-1903
קטגוריה:אמריקאים שנפטרו ב-1983
אולף פון אוילר

אולף פון אוילר (בשוודית: Ulf von Euler; 7 בפברואר 1905 – 9 במרץ 1983) היה מדען שוודי, זוכה פרס נובל לפיזיולוגיה או לרפואה לשנת 1970, יחד עם ג'וליוס אקסלרוד וברנרד כץ, "על עבודתם בתחום מוליכים עצביים".

== ביוגרפיה ==
אוילר נולד ב-7 בפברואר 1905 בסטוקהולם שבשוודיה לשני הורים מדענים. אביו היה הביוכימאי זוכה פרס הנובך הנס פון אוילר-שלפין. סביו היה פרופסור לכימיה באוניברסיטת אופסלה שגילה את היסודות הכימיים תוליום והולמיום. בשנת 1922 אוילר החל ללמוד רפואה במכון קרולינסקה. בשנת 1930 הפך לדוקטור.

אוילר קיים את הפוסט-דוקטורט בלונדון בשנים 1930–1931 אצל הנרי דייל.

בשנת 1973 הפך אוילר לעמית זר בחברה המלכותית.

אוילר נפטר ב-9 במרץ 1983.

==קישורים חיצוניים==

* 
* 

קטגוריה:זוכי פרס נובל לפיזיולוגיה או לרפואה
קטגוריה:סגל מכון קרולינסקה
קטגוריה:ביולוגים שוודים
קטגוריה:עמיתים זרים בחברה המלכותית
קטגוריה:בוגרי מכון קרולינסקה
קטגוריה:זוכי פרס נובל שוודים
קטגוריה:שוודים חברי האקדמיה הלאומית למדעים של ארצות הברית
קטגוריה:שוודים שנולדו ב-1905
קטגוריה:נפטרים ב-1983
קטגוריה:זוכי פרס קרן גיירדנר הבינלאומי
ארל וו. סת'רלנד, הבן

ארל וו. סת'רלנד, הבן (באנגלית: Earl Wilbur Sutherland Jr.; 19 בנובמבר 1915 – 9 במרץ 1974) היה ביוכימאי ופרמקולוג אמריקאי, זוכה פרס נובל לפיזיולוגיה או לרפואה לשנת 1971 "על גילוי פעולת הורמונים, באופן מיוחד אפינפרין, דרך שליחים שניוניים".

== ביוגרפיה ==
סת'רלנד נולד ב-22 בספטמבר 1901 בקנזס. בשנת 1942 סיים את לימודי הרפואה באוניברסיטת וושינגטון בסנט לואיס. לאחר הלימודים סת'רלנד שירת כרופא בצבא ארצות הברית במלחמת העולם השנייה. הוא חזר לאוניברסיטת וושינגטון בסיום המלחמה בשנת 1945. בתקופת לימודיו והכשרתו הושפע מאוד סת'רלנד ממוריו זוכי פרס נובל קארל פרדיננד קורי וגרטי קורי.

בשנת 1950 הפך סת'רלנד לפרופסור לכימיה. בשנת 1953 עבר לקליבלנד שבאוהיו והחל לעבוד כפרופסור לפרמקולוגיה באוניברסיטת קייס וסטרן ריזרב. בשנים 1963–1973 עבד באוניברסיטת ואנדרבילט.

סת'רלנד נפטר ב-9 במרץ 1974 במיאמי שבפלורידה בגיל 58.

== פרסים והוקרה ==
* 1970 – פרס לסקר
* 1971 – פרס נובל לפיזיולוגיה או לרפואה
* 1973 – המדליה הלאומית למדעים

==קישורים חיצוניים==

* 
* 

קטגוריה:זוכי פרס נובל אמריקאים
קטגוריה:זוכי פרס נובל לפיזיולוגיה או לרפואה
קטגוריה:חברי האקדמיה הלאומית למדעים של ארצות הברית
קטגוריה:פיזיולוגים אמריקאים
קטגוריה:זוכי המדליה הלאומית למדעים
קטגוריה:פרמקולוגים אמריקאים
קטגוריה:בוגרי אוניברסיטת וושברן
קטגוריה:בוגרי בית הספר לרפואה באוניברסיטת וושינגטון בסנט לואיס
קטגוריה:סגל אוניברסיטת ואנדרבילט
קטגוריה:סגל אוניברסיטת מיאמי
קטגוריה:אמריקאים שנולדו ב-1915
קטגוריה:אמריקאים שנפטרו ב-1974
קטגוריה:זוכי פרס דיקסון ברפואה
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
ארקדי לבוביץ' קפלונוב

ארקדי לבוביץ' קפלונוב (ברוסית: Аркадий Львович Каплунов; 21 בינואר 1912, גלוחוב, פלך צ'רניגוב, האימפריה הרוסית – 22 באוקטובר 1943, הכפר חודורוב, נפת מירונובסקי, מחוז קייב, ברית המועצות) היה יהודי סובייטי שעוטר לאחר מותו בעיטור גיבור ברית המועצות, סגן מפקד לעניינים פוליטיים (פוליטרוק) של חטיבת הטנקים המעוטרת מס' 54 בגיס הטנקים השביעי המעוטר של ארמיית המשמר המשוריינת השלישית של חזית וורונז', דרגתו במותו: פולקובניק המעוטר.

== ביוגרפיה ==
נולד ב-21 בינואר 1912 במשפחה יהודית. במהלך מלחמת האזרחים ברוסיה משפחתו ברחה בסוף 1917 לעיר סומי. סיים בבית ספר שבע שנות לימוד (מה שנקרא בתקופתו "השכלה תיכונית לא שלמה"). כבר בגיל 12 התחיל לעבוד כשוליה אצל עובד אחר במחלקת מגפיים של בית מלאכה של שרמן אז גם הצטרף למפלגה הקומוניסטית ב-1925.

עבד כאורג, מנהל עבודה במפעל הבדים של סומי.

לאחר שסיים את לימודיו בבית ספר ערב, היה סגן עורך עיתון של סומי "מחרשה ופטיש", ואז מזכיר ועדת קומסומול במפעל מכונות על שם פרונזה ועוזר מנהל המחלקה הפוליטית בנושא קומסומול של בחוות המדינה החקלאית "האינטרנציונל השלישי".

גויס לצבא האדום בינואר 1934 וצורף כחניך לגייס משוריין מס' 4. ב-1935 מונה להיות מפקד הטנק. בשנת 1936 שירת כעוזר פוליטרוק בחטיבה משוריינת מס' 23 בעיר פרוסקורוב.

השתתף ב-1939 בפלישה למערב אוקראינה ובמערב בלארוס, במלחמת החורף. על כך קיבל עיטור הכוכב האדום.

השתתף במלחמה הפטריוטית הגדולה מאז יוני 1941. ב-24 ביוני פיקד על מתקפת רגימנט משוריין מס' 86 ליד העיר דובנו שפגעה בכ-70 טנקי ורמאכט ושני גדודי חיל רגלים ממונעים. יומיים לאחר מכן הרגימנט בפיקודו הדף את הכוחות מולו כ-15 קילומטרים מערבה. על כלל הפעולות הללו הוא עוטר בעיטור הדגל האדום. נלחם בחזית דרום מערבית וחזית וורונז'. נפצע שלוש פעמים במהלך השירות.

כפוליטרוק חטיבת השריון המעוטרת מס' 54 הועלה ב-14 בפברואר 1943 קיבל עיטור הדגל האדום השני ובהמשך הועלה לדרגת פולקובניק.

ב-24 בספטמבר 1943 צלח את דנייפר ליד הכפר טרחטמירוב, בנפת קניב, מחוז צ'רקאסי. בדוגמה אישית הוא נתן השראה לחיילים בקרב.

נהרג ב-22 באוקטובר 1943 ליד הכפר חודורוב (נפת מירונוב במחוז קייב) במהלך הפצצה אווירית.

נקבר בפארק המרכזי בעיר פריאסלאב של מחוז קייב.

== משפחתו ==
אשתו - נדז'דה בוגדאנובה (נישאו ב-1934)
בתו - נליה

== הערות שוליים ==

קטגוריה:מקבלי עיטור הכוכב האדום
קטגוריה:מקבלי עיטור הדגל האדום
קטגוריה:מקבלי עיטור לנין
קטגוריה:יהודים מעוטרי גיבור ברית המועצות
קטגוריה:שריונאים סובייטים
קטגוריה:יהודים אנשי הצבא האדום במלחמת העולם השנייה
קטגוריה:רוסים וסובייטים שנהרגו במלחמת העולם השנייה
קטגוריה:סובייטים שנולדו ב-1912
קטגוריה:סובייטים שנפטרו ב-1943
יחסי אלבניה–רומניה

יחסי אלבניה–רומניה מתייחסים ליחסים הדו-צדדיים של אלבניה ורומניה. לאלבניה יש שגרירות בבוקרשט ולרומניה שגרירות בטירנה וקונסוליה בקורצ'ה. שתי המדינות חברות ב, נאט"ו ולה פרנקופוני.

== היסטוריה ==
בתקופה העות'מאנית המאוחרת, כמה אינטלקטואלים אלבניים פיתחו תאוריה היסטורית-פוליטית לפיה האלבנים והרומנים משווייכים כמעט לאותו הגזע ולאותה התרבות ולכן על שני העמים להילחם באימפריה העות'מאנית.

רומניה הייתה המדינה הראשונה שהכירה בעצמאות אלבניה בשנת 1912. היחסים בין המדינות החלו באופן רשמי ב-16 בדצמבר 1913.

במרץ 2014 ביקר לראשונה ראש ממשלת רומניה ויקטור פונטה באלבניה, ונפגש עם ראש ממשלת אלבניה אדי רמה.

החל משנת 2017 יש הסכם סחר חופשי בין המדינות. שווי הסחר הדו צדדי בשנת 2016 היה 83 מיליון יורו.

== תרבות ==
ההמנון האלבני הולחן על ידי המנצח הרומני צ'יפריאן פורומבסקו.

== קישורים חיצוניים ==

==הערות שוליים==
דורותי מטליצקי

דורותי מטליצקי

דורותי (דבורה) מטליצקי (באנגלית: Dorothee Metlitzki או Dorothee Metlitzky); 27 ביולי 1914 קניגסברג - 14 באפריל 2001 המדן, קונטיקט) הייתה חוקרת ספרות אנגלית, מראשוני המחלקה לאנגלית באוניברסיטה העברית בירושלים, ובהמשך פרופסור לאנגלית באוניברסיטת קליפורניה בברקלי ובאוניברסיטת ייל. התמחתה בספרות והיסטוריה אנגלית מימי הביניים, בספרות ובשפה הערבית ובסופר הרמן מלוויל.

==קורות חיים==
נולדה ב-1914 בקניגסברג (כיום קלינינגרד), אז עדיין בפרוסיה המזרחית, שב. אמה הייתה יהודיה גרמנית והאב יהודי רוסי. המשפחה עברה לאחר לידתה ליקטרינבורג, רוסיה, בעקבות עבודתו של האב, שהיה איש עסקים. כשפרצה המהפכה הבולשביקית ברוסיה נעצר האב ואילו האם ברחה עם שני ילדיה לליטא. מששוחרר האב ב-1920 מכלאו הוא הצטרף למשפחתו, אך ב-1933 נאלצה המשפחה לברוח גם מליטא, ללונדון, עקב הסביבה האנטישמית.

מטליצקי הפכה בבגרותה לפעילה ציונית בבריטניה. 

בשנים 1933–1938 היא למדה באוניברסיטת לונדון והשלימה שני תארים שניים: באנגלית של ימי הביניים ובערבית קלאסית.. ב-1939 עלתה לארץ ישראל והחלה לשמש כמרצה (Assistant Lecturer) לאנגלית באוניברסיטה העברית בירושלים. יחד עם החוקר אדם מנדילוב היא הייתה מראשוני המחלקה לאנגלית, בה לימדה עד 1944.<ref></ref> נישאה ב-1943 למזרחן פאול קראוס ועברה לגור עימו לסירוגין במצרים ובארץ. התאלמנה וב-1945 נישאה בשנית לאגיפטולוג ברנהרד גרדסלוף, עמו נולדה ביתה. ב-1947 חזרה לארץ ישראל, ולימדה שוב ב. שלוש שנים אחר כך התאלמנה בשנית וב-1953 היגרה עם בתה, לקונטיקט, ארצות הברית, שם למדה בשנים 1954–1957 לדוקטורט במחלקה ללימודים אמריקאיים באוניברסיטת ייל. הדוקטורט שלה עסק בשימוש של מלוויל בחומרים מהמזרח התיכון. נישאה בשלישית, לתקופה קצרה, לאשורולוג יעקב פינקלשטיין ועברה בעקבותיו לאוניברסיטת קליפורניה בברקלי, שם מונתה לפרופסור - חבר ב-1964, והייתה לאישה השנייה שקיבלה קביעות במחלקה לאנגלית. ב-1966 חזרה לייל, הפכה ב-1976 לפרופסור מן המניין ושם לימדה עד פרישתה ב-1984.

== מספריה ==
* (1977) The matter of Araby in medieval England

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פעילים ציונים בבריטניה
קטגוריה:חוקרי ספרות אנגלית
קטגוריה:בוגרות אוניברסיטת לונדון
קטגוריה:אנשי העלייה החמישית
קטגוריה:יורדים מארץ ישראל
קטגוריה:בעלות תואר דוקטור מאוניברסיטת ייל
קטגוריה:סגל האוניברסיטה העברית בירושלים: אנגלית
קטגוריה:סגל אוניברסיטת ייל
קטגוריה:סגל אוניברסיטת קליפורניה בברקלי
קטגוריה:בריטיות שנולדו ב-1914
קטגוריה:בריטיות שנפטרו ב-2001
קטגוריה:אנגלים שנפטרו ב-2001
יחסי אפגניסטן–פולין

שגרירות אפגניסטן בוורשה
יחסי אפגניסטן–פולין הם היחסים הדיפלומטיים, הרשמיים, ונכון ל-2020, המלאים שבין הרפובליקה האסלאמית של אפגניסטן לבין פולין. לאפגניסטן יש שגרירות בוורשה, ולפולין הייתה שגרירות בקאבול, עד נפילת העיר בידי הטאליבן ב-2021.

== היסטוריה ==
יחסי המדינות החלה עוד בשנות ה-20 של המאה ה-20, אך נותקו לאחר מלחמת העולם השנייה ותחילתה של המלחמה הקרה.

במהלך מלחמת אפגניסטן ב-1979 השלטון הקומוניסטי בפולין התייצב לצד ברית המועצות. למרות זאת תנועת האופוזיציה "סולידריות" שצברה תאוצה בפולין התנגדה למלחמה.

לאחר נפילת מסך הברזל פולין שלחה כוחות לאפגניסטן במסגרת הברית הצפונית במאבק כנגד הטליבאן. בשנים שלאחר מכן פולין הוסיפה לשלוח כוחות לאפגניסטן במסגרת מלחמת אפגניסטן.

==קישורים חיצוניים==
יחסי אפגניסטן–מקסיקו

יחסי אפגניסטן–מקסיקו הם היחסים הדיפלומטיים, הרשמיים, ונכון ל-2020, המלאים שבין האמירות האיסלאמית של אפגניסטן לבין מקסיקו. אפגניסטן מיוצגת במקסיקו באמצעות השגרירות בוושינגטון די. סי. שבארצות הברית, ולמקסיקו יש שגרירות בטהראן שבאיראן. שתי המדינות חברות בארגון הסחר העולמי ובאומות המאוחדות.

== היסטוריה ==
יחסי המדינות החלו ב-27 ביוני 1961. מאז, היחסים הבילטרליים בין שתי המדינות מתנהלים בעיקר בפורומים בינלאומיים כמו באו"ם.

בשנת 1962 שלחה מקסיקו את שגרירתה הראשונה לאפגניסטן אוקטביו פס שהייתה שגרירה גם בהודו. בשנת 1980 מקסיקו הייתה חברה במועצת הביטחון של האומות המאוחדות ותמכה בהחלטה 462 שגינתה את הפלישה הסובייטית לאפגניסטן.

מאז מלחמת אפגניסטן השנייה שפרצה ב-2001 מהגרים אפגנים רבים ניסו להסתנן לארצות הברית דרך שטחה של מקסיקו.

== כלכלה ==
בשנת 2018 הסחר הדו צדדי בין אפגניסטן למקסיקו הסתכם ב-9 מיליון דולר. אפגניסטן היא שותפת הסחר העולמית ה-165 בגודלה במקסיקו ואילו במקביל, מקסיקו היא השותפה ה-63 בגודלה באפגניסטן. הייצוא העיקרי של אפגניסטן למקסיקו כולל: טלפונים ניידים, מכונות וחלקי רכב. היצוא העיקרי של מקסיקו לאפגניסטן כולל: מקררים, בירה, פלסטיק וסיליקון.
יחסי אפגניסטן–בנגלדש

יחסי אפגניסטן–בנגלדש הם היחסים הדיפלומטיים, הרשמיים המלאים שבין האמירות האיסלאמית של אפגניסטן לבין בנגלדש. לאפגניסטן יש שגרירות בדאקה ואילו לבנגלדש אין שגרירות בקאבול. שתי המדינות חברות בארגון הסחר העולמי ובאומות המאוחדות.

נכון ל-2020 פועלים באפגניסטן כ-170 מלכ"רים בנגלדשיים.

== היסטוריה ==
בנגלדש לקחה חלק בשיקומה של אפגניסטן לאחר מלחמת אפגניסטן. מאמצים אלו זכו להוקרה על ידי נשיא אפגניסטן חאמיד כרזאי.

במקביל אפגניסטן ביקשה את עזרתה של בנגלדש בשיפור מערכת החינוך שלה. בשנת 2009, משלחת בת 12 חברים מאוניברסיטאות באפגניסטן ביקרה בדאקה כדי לצבור ניסיון במערכת ההשכלה הגבוהה. בשנת 2011 למדו 35 סטודנטים אפגנים באוניברסיטאות בבנגלדש.

קטגוריה:קצרמר בנגלדש